Vierde verdagte vas ná Haenertsburg-plaasaanval | Maroela Media
Gesteelde goedere gevind ná Haenertsburg-plaasaanval (Foto: SAPD, Limpopo)
"Die verdagte is van Mohlaba Cross in Ritavi en het 'n rewolwer, een 9mm-pistool met 'n magasyn, vier haelgeweerpatrone, drie selfone, drie afstandbeheerders en 'n Toshiba-skootrekenaar in sy besit gehad," het brig. Motlafela Mojapelo, woordvoerder van die polisie, gesê. "'n Aanklag van die onwettige besit van vuurwapens en ammunisie word by die aanvanklike aanklagte bygevoeg."
Die man sal binnekort in die Haenertsburg-landdroshof verskyn.
"Die ondersoek na die gesteelde voertuig duur voort," het Mojapelo bygevoeg.
Maroela Media het vroeër berig drie mans is Saterdag in hegtenis geneem nadat die bejaarde egpaar, Richard en Anika Wiggel, Donderdag om 03:00 op hul plaas in die omgewing aangeval is. Vier verdagtes het glo vensters gebreek om by die huis in te kom. Hulle het die egpaar oorval en aangerand voordat hulle met 'n onbekende bedrag geld, 'n radio, televisie en drie selfone in die egpaar se Isuzu-bakkie gevlug het.
Mojapelo het aan Maroela Media bevestig dat die polisie in die proses is om die verdagtes te verbind met aanval die volgende dag op nóg 'n bejaarde egpaar op hul kleinhoewe naby die Magoebaskloof-hotel.
Wie steel 'n 'remote control'?
Goeie werk sapd dankie
BAIE GELUK EN SALUUT SAPD!
Uitstekende werk SAPD! Uitsluitlike roof kan nie die enigste motief wees vir plaasaanvalle en moord nie. Sindikate met politieke motief?
haelgeweer nog nie gevind nie. maar twee uit drie is nie sleg nie. die ou mense moet dit regtig oorweeg om hulle vuurwapens in te handig. dit is vir hulle niks werd in die kluise nie. dis vandag maar eers 25/1. sover was daar nog elke dag wapens gebuit. UIT KLUISE. gister sommer vier. is die daaglikse plaasaanvallers nou net bewapening vir 6/4?